Langveik börn og fjölskyldur þeirra eru í óbærilegri stöðu í fjórðu bylgju faraldursins. Þetta segir Árný Ingvarsdóttir, framkvæmdastjóri Umhyggju. Margir þurfi enn og aftur að loka sig af, og óvissan sé verst. Hún vill að stjórnvöld grípi í taumana og hafi í huga að fólk sé misvel í stakk búið til að takast á við bylgjuna.
við erum hér með hóp sem er að stórum hluta óbólusettur, jafnvel ónæmisbældur og er í sérstakri áhættu fyrir að veikjast illa ef það smitast af COVID. Og eins og staðan er núna sér fók kannski ekki aðra stöðu en að halda áfram, eða fara aftur í sjálfstkipaða sóttkví sem það hefur mátt vera í alveg fram að því að bólusetningar hófust. ÞEtta er ótrúlega óþægilegt ástand og það versta í því er að vita ekkert hvað er framundan.
Árný segir ótækt að tala um að nú eigi að lifa með veirunni án takmarkana en á sama tíma að vernda viðkvæma hópa. Stjórnvöld verði að gefa skýrari svör um framhaldið.
það er ekki hægt að loka fólk sem er að glíma við sjúkdóma eða fatlanir af og ætla sér bara að lifa lífinu áfram. Þannig að vissulega erum við mjög uggandi yfir þessari stöðu, eins og örugglega mjög margir landsmenn.